Under andre verdenskrig ble «Suderøy» innlemmet i Nortraships flåte og gikk med tropper og varer mellom Storbritannia og USA. I fangstsesongen 1944/45 ble hun benyttet som transportskip for kokeriet «Sir James Clark Ross». I oktober 1945 ble hun levert tilbake til eierne, og fanget i Sørishavet alle sesonger fra 1945/46 til 1958/59 med 5–6 hvalbåter. I 1950 ble hun modernisert i Bremen, blant annet med nye kjeler.